আজম তারিক

আজম তারিক (  ) ( ১৯৬২ — ২০০৩) একজন পাকিস্তানি ইসলামি পণ্ডিত ও রাজনীতিবিদ। তিনি পাকিস্তানের দেওবন্দি রাজনৈতিক সংগঠন সিপাহে সাহাবা পাকিস্তানের সভাপতি ছিলেন। যেটিকে ২০০১ সালের আগস্টে পাকিস্তান সরকার আনুষ্ঠানিকভাবে নিষিদ্ধ করে এবং ২৬ জুন ২০১৮ সালে নিষেধাজ্ঞা প্রত্যাহার করে।

২০০৩ সালে তার মৃত্যুর পর মুহাম্মদ আহমেদ লুধিয়ানভী সিপাহে সাহাবা পাকিস্তানের সভাপতি নির্বাচিত হন।

 প্রারম্ভিক জীবন 
আজম তারিক ১৯৬২ সালের ১০ জুলাই পাকিস্তানের পাঞ্জাব প্রদেশের একটি ছোট শহর চিচাওয়াত্নিতে এক দরিদ্র মুসলিম পরিবারে জন্মগ্রহণ করেন। তার পিতার নাম মুহাম্মদ ফাতেহ। তার পিতামাতা উভয়ই কৃষিকাজে নিয়োজিত ছিলেন। তিনি স্থানীয় একটি মাদ্রাসায় অধ্যয়ন করার পর পাকিস্তানের ২য় বৃহত্তম ইসলামি শিক্ষাকেন্দ্র জামিয়া উলুমুল ইসলামিয়াতে ভর্তি হন। 

 কর্মজীবন 
তিনি ঝং থেকে তিনবার পাকিস্তানের জাতীয় পরিষদের সদস্য নির্বাচিত হয়েছিলেন। 

২০০১ সালের আগস্টে পাকিস্তানের রাষ্ট্রপতি পারভেজ মোশাররফ সিপাহে সাহাবা পাকিস্তান সহ সাতটি অভিযুক্ত ইসলামী সংগঠনকে নিষিদ্ধ করেছিলেন এবং সন্ত্রাসবাদে জড়িত থাকার অভিযোগে আজম তারিককে গ্রেফতার ও কারাগারে বন্দী করা হয়েছিল। 
 মৃত্যু 
তিনি ২০০৩ সালের ৬ অক্টোবর এম২ মোটরওয়ে ছেড়ে শহরে প্রবেশের সময় ইসলামাবাদের  কাছে গুলিবিদ্ধ হয়ে নিহত হন। 

এই হত্যাকাণ্ডটি পাকিস্তানের সংখ্যাগরিষ্ঠ সুন্নি এবং ক্ষুদ্র শিয়া সম্প্রদায়ের মধ্যে ক্রমবর্ধমান সহিংস ঘটনার একটি অংশ ছিল। ২০০৩ সালের জুলাইয়ে কোয়েটা মসজিদে হামলার ঘটনা সংঘটিত হয়, এতে ৫০ জনেরও বেশি নিহত হয়। 

১৩ বছর পর ২০১৭ সালের ১১ মে ফেডারেল তদন্ত সংস্থা (এফআইএ) একজন ঘোষিত অপরাধীকে গ্রেফতার করে, যিনি আজম তারিককে হত্যা করেছিল। 

 আরও দেখুন 
 হক নওয়াজ ঝংভি
 ইসারুল হক কাসেমি
 জিয়াউর রহমান ফারুকী
 মুহাম্মদ আহমেদ লুধিয়ানভী
 আওরঙ্গজেব ফারুকী
 দেওবন্দি ব্যক্তিত্বের তালিকা

 তথ্যসূত্র 

 গ্রন্থপঞ্জি 







বিষয়শ্রেণী:১৯৬২-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানের ইসলামি চিন্তাবিদ
বিষয়শ্রেণী:জামিয়া উলুমুল ইসলামিয়ার প্রাক্তন শিক্ষার্থী
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:সিপাহে সাহাবা পাকিস্তানের প্রধান
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:গুপ্তহত্যার শিকার পাকিস্তানি
বিষয়শ্রেণী:পাকিস্তানি বন্দী ও আটক
বিষয়শ্রেণী:পাকিস্তানি ধর্মীয় নেতা
বিষয়শ্রেণী:পাকিস্তান জাতীয় পরিষদ সদস্য ১৯৯০-১৯৯৩
বিষয়শ্রেণী:পাকিস্তান জাতীয় পরিষদ সদস্য ১৯৯৩-১৯৯৬
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তানে ইসলামের ইতিহাস
বিষয়শ্রেণী:পাকিস্তানে আগ্নেয়াস্ত্র দ্বারা মৃত্যু
বিষয়শ্রেণী:গুপ্তহত্যার শিকার ধর্মীয় নেতা
বিষয়শ্রেণী:২০০৩-এ গুপ্তহত্যার শিকার রাজনীতিবিদ
বিষয়শ্রেণী:পাকিস্তানি উগ্র ডানপন্থী রাজনীতিবিদ